Un nou focar de Covid-19 în Suceava: 31 de călugări de la Mănăstirea Putna, internați în spital.
31 de călugări de la Mănăstirea Putna au fost internaţi la Spitalul Judeţean de Urgenţă din Suceava. Dr. Anatolii Buzdugan, managerul spitalului: în mare parte au forme asimptomatice de boală. Săptămâna trecută un călugăr de la Putna a fost adus cu elicoperul în stare gravă la Bucureşti.
31 de călugări de la Mănăstirea Putna au fost internaţi aseară de medicii de la Spitalul Judeţean din Suceava. “Au fost internaţi aseară, după orele 20.00, 31 de călugări. Avem pacienţi în mare parte cu forme uşoare, şi asimptomatici, se face biotest la 7 zile de la confirmare, trebuie să stea o săptămână în spital.“, spune Dr. Anatolii Buzdugan, managerul Spitalului Judeţean de Urgenţă din Suceava.Conducerea DSP Suceava a decis să testeze oamenii de la mănăstire săptămâna trecută, după ce un bărbat care locuia acolo a murit, şi după ce mai mulţi călugări au început să se simtă rău. Tot săptămâna trecută un călugăr de 52 de ani de la mănăstire infectat cu Covid 19 a fost adus în stare gravă cu elicopterul la Institutul Matei Balş din Capitală. Acesta este acum în stare stabilă, spun medicii de la Institut. Sursa foto: Profimedia.